Sasirangan

panèka kaèn tradisional sè asalla dâri Kalimantan Lao' sè ampon èteptepaghi sareng Kementrian Pendidikan bân Kabudhâjâ'ân mènangka sala sèttong dâri 33 kaèn tradisional wârisan budhâjâ tak benda è Indonesia. Sasirangan asalla dâri okara sirang otabâ manyirang sè dâlem bhâsa banjar artèna menjelujur otabâ teknik menjahit menggunakan tangan. Motif sè èkaghâbây dâri jhâi'ân kalabân teknik jelujur.

Awwâlla, kaèn sasirangan èparcajâ bisa ngobaddhi panyakèt bân ngojuk roh jahat, saèngghâ produksina èbâtessè. Tapè samangkèn, produksi kaèn sasirangan ampon èsebbar dâlem bânnya' kabhutowan, sala sèttongnga panèka kabhutowan paghellârân. Sacara omom, produksina ghi' ngangghuy cara tradisional.Pratomo; et al. (2018). "Optimasi E-Commerce dengan Penerapan Teknik SEO (Search Enginee Optimization) untuk Meningkatkan Penjualan pada UKM Nida Sasirangan". Impact: Jurnal Implementation and action. 1 (1): 36.

Sejjhâk taon 2010, tradisi Sasirangan sacara resmi èakoè mènangka sala sèttong Wârisan Budhâjâ tak benda khas Indonesia dâlem bidang Katerampilan bân Kamahiran Karajinan Tradisional sè dâri Kalimantan Lao'."Sasirangan", Intangible Cultural Heritage of Indonesia – Directorate of Cultural Heritage and Diplomacy, Ministry of Education and Culture of the Republic Indonesia, 2010

 Sajârâ 
Sasirangan molaè èghâbây sejjhâk abad ka-12 kantos ka-14 Masehi è Kalimantan Lao'. Produksina èkennal dâlem carèta ra'yat sè abahas bâkto karaton Negara Dipa. Carèta ka'dinto abahas Patih Lambung Mangkurat sè aropa'aghi rato karaton Negara Dipa. Salèrana atemmo sareng bâbinè' anyama Pottrè Junjung Buih. Kaduwâna ajhânjhih ghâbây akabin kalabân duwâ' syarat. Syarat kapèng sèttong, panèka maddhek istana sè ghun ollè èkalako sareng 40 orèng lakè' sè ghi' ta' akabin dâlem bâkto sa'arè. Syarat sè kapèng duwâ', panèka aghâbây salembâr kaèn sasirangan abârna konèng dâlem bâkto sa'arè sè ghun ollè è kalako sareng 40 parabân. Patih Lambung Mangkurat suksès ngalakonè duwâ' kasebbhut, tor Pottrè Junjung Buih ngangghuy kaèn sasirangan kasebbhut ghâbây akabin è istana sè ampon èpaddhek. Salèrana adhinah songay Tabalong sè dhâddhi kennengngan odi'na bân akabin sareng Patih Lambung, dhâddhi permaisuri dâri Karaton Negara Dipa.Andriana 2018, kaca 79.

 Cara Aghâbây 
Motif kaèn sasirangan èghâbây dâ'-adâ'ân kalabân ajhâi' kalabân teknik jelujur. Bula jhâi'ân pas ètarèk kantos kaènna kèro', bân saellana panèka èberri' bârna è jhâi'ân jelujurrâ saèngghâ ngasèllaghi motif sè raddhin. Awwâlla kaèn sasirangan ghun aghâbây ngobaddhi orèng sakè' bân ngojuk roh jahat, saèngghâ ghun orèng khusus sè bisa aghâbây kaèn ghâpanèka, tapè samangkèn kaèn sasirangan bisa èghâbây sareng sapa bhâih, asal andi' katerampilan. Samangkèn è Kalimantan Lao' bânnya' ahli sè bisa aghâbây kaèn sasirangan kalabân bânnya' motif sè raddhin. Produksi kaèn sasirangan omomma ghi' èlakonè sacara tradisional, molaè tahap adesain motif, arajut, nyellupaghi, mukka' rajutan, macco bân nyatrika.

 Sombher-sombher